
Az Egyesült Államok első interkontinentális robotrepülőgépei

A dolgozat általános ismereteket fogalmaz meg a hadászati robotrepülőgépekkel kapcsolatban, továbbá részletezi az Egyesült Államos első interkontinentális hatótávolsággal rendelkező robotrepülőgépeinek, az SM-62 Northrop Snark és az SM-64 North American Navaho, fejlesztésének történetét.
A dolgozat fő célkitűzése, hogy a Snark és Navaho programok két utoljára kifejlesztett robotrepülőgépét, az N-69-es és G-26-os repülőgépeket, egymás mellé helyezve kiemelje az azok között felfedezhető különbségeket.
Ennek érdekében a dolgozat első része részletesen tárgyalja az idegen nyelvű és hazai szakirodalmakban használt kifejezéseket, definíciókat, bemutatja a hadászati rakéták és robotrepülőgépek csoportosítását, feltárja a két robotrepülőgép kapcsán felmerülő sugárhajtóművek működését.
A második része részletesen ismerteti a Snark és Navaho programok történetét, a fejlesztési lépéseit, történeti hátterét illetve eredményeiket.
A befejező rész ismerteti a két robotrepülőgép műszaki és technikai különbségeit, illetve azok indítási módjában fellelhető különbségeket, kifejti ennek technikai okait, továbbá egymással szembe állítva ezeket, bemutatja előnyeit és hátrányait.



